Bréf um skjaldborgina, Icesave og iðrunina, Exista og hreppaflutninga

Innantóm skjaldborg um heimilin

„Það er að færast í aukana að fréttir berist af aðgangshörku bankana í

innheimtuaðgerðum, nú síðast í Kastljósi í fyrrakvöld (25. ágúst) þar sem

öryrki var sviptur kortum og settur á vanskilaskrá. Ríkistjórnin lofaði

að slá skjaldborg um heimilin en sá boðskapur virðist ekki hafa náð til

bankana nema að litlu leyti

Hverjir eru það annars sem stjórna bönkunum? Það er að mestu leyti sama

fólkið og keyrði þá í þrot með óvarfærnum(arfavitlausum) útlánum og annari

óráðssíu. Eflaust var það ekki gert af ásetningi heldur var frekar um að

kenna einfeldningsskap og því að fólkið var ekki starfi sínu vaxið. Það

hefur ekkert breyst, enda er leitun að bankastjórnenda sem viðurkennir að

hann hafi gert einhver mistök. Þetta var bara óheppni að þeirra mati.

Hafa ber í huga að þessir bankastjórnendur voru á mjög góðum launum og

fengu háa bónusa fyrir að veita þessi lán sem síðan töpuðust að miklu ef

ekki öllu leyti. Þessir stjórnendur eru ennþá á mjög háum launum í

atvinnubótavinnu hjá ríkinu við það að þrífa upp skítinn eftir sjálfa sig.

Það er að afskrifa lánin sem þeir þáðu feita bónusa fyrir að veita á

sínum tíma.

Það vita það allir sem vilja vita að nýju ríkisbankarnir eru mjög

yfirmannaðir í dag. Reksturinn og umsvifin hjá hjá þeim er í

mýflugumynd miðað við það sem var fyrir hrun. Þeir eru reknir með

gífurlegu tapi í dag og það lendir allt á skattborgurum á endanum.

Kaldhæðnin við þetta er sú að þetta fólk sem með vanhæfni sinni keyrði

bankana í þrot og þjóðina líka og olli því beint og óbeint að nú er

gífurlegur fjöldi fólks í miklum fjárhagsvandræðum, er að ganga hvað

harðast fram í innheimtuaðgerðum gegn fólki sem er í greiðsluvandræðum af

þeirra völdum.

Í Kastljósi í fyrrakvöld var haft eftir talsmanni Íslandsbanka að þessar

innheimtuaðgerðir væru bara samkvæmt verklagsreglum bankans. Ég spyr: Var

farið eftir verklagsreglum bankans þegar verið var að moka út tugum og

hundruðum milljarða í vonlausum útlánum til fyrirtækja sem voru tæknilega

gjaldþrota? Var farið eftir verklagsreglum bankans þegar Stím var veitt

lán? Eru það verklagsreglur hjá Íslandsbanka að fara eftir verklagsreglum

þegar henta þykir?

Ríkisstjórnin firrir sig allri ábyrgð á þessu hátterni bankana og vísar

til úrræða eins og greiðsluaðlögunar, greiðslujöfnunar, frystingu lána

og hvað sem þessi s.k. úrræði öll heita sem hafa það sammerkt að vera bara

skammtímalausnir sem leysa engan vanda til langframa.

Ríkisstjórnin beinir tilmælum til bankana um að beita ekki of mikilli

hörku í innheimtuaðgerðum en bönkunum virðist vera í sjálfsvald sett hvort

að þeir fari eftir þeim tilmælum. Að sjálfsögðu gæti ríkisstjórnin

krafist þess að bankarnir færu eftir þessum tilmælum, bankarnir eru jú i

eigu ríkisins, en það virðist ekki vera vilji fyrir hendi hjá

ríkisstjórninni til þess.

Nýjasta nýtt er að samtök fjármálafyrirtækja eru móti frumvarpi sem Lilja

Mósesdóttir er fyrsti flutningsmaður að, sem á að bæta stöðu þeirra sem

eru við það að missa heimili sín.

Er það nema von að fólki blöskri þessi framkoma bankana og sinnuleysi

ríkisstjórnarinnar í þessum málum. Loforð ríkisstjórnarinnar um að slá

skjaldborg um heimilin var greinilega bara orðin innantóm.

- - -

Afleiðing óstjórnar og vankunnáttu

Það hljóta allir að sjá að gjaldþrot/lausafjársþurrð einstakra einkabanka í öðrum löndum er ekki hægt að bera saman við þetta hörmulega Icesave mál. Stærð þessarar ábyrgðar yfirskyggir þetta náttúrulega gjörsamlega. Þar sem um er að ræða hærri upphæð en nemur fjárlögum íslenska ríksins sem gerir ábyrgð þeirra sem orsökuðu þetta miklu miklu meiri enda eiga þau öll skömm og fyrirlitningu skilið.

Ótrúlegt að þetta fólk í stjórn Landsbankans ekki komi fram tárfellandi og biðjandi þjóðina afsökunar og bjóðast til að gefa allar sínar eigur í ríkissjóð og sýna iðrun. Nei á Íslandi er það ekki svo. Þau eru saklaus þangað til þau eru dæmd í rétti og þangað til þykjast þetta fólk geta borið höfuðið hátt en við hin þurfum ekkert að sýna þeim neina virðingu hvort sem þau verða dæmd eða ekki. Væntanleg stjórn Sjálfstæðismanna mun væntanlega aldrei dæma þau. Eða halda menn það?

Það hefur öllum verið ljóst frá fyrsta degi að Íslendingar bæru ábyrgð á þessum Icesave innistæðum þar sem lágmarkið var yfir 20.000€. Þetta vissu forystumenn Landsbankans, Seðlabanka og FME og væntanlega fjármálaráðuneytis og ríkisstjórnar á þeim tíma.

Seðlabankar Bretlands og Hollands vissu þetta líka og höfðu lögmætar spurningar um þetta og þá var þeim ítrekað gefið til kynna að við þetta yrði staðið. Það var alltaf á borðinu að þetta væri á okkar ábyrgð. Okkar eina röksemd er að við höfum ekki efni á þessu.

Heimabúin rök innlendra lagatæknifræðinga eru lítils metin alþjóðlega og við getum náttúrlega sagt nei við ætlum aldrei aldrei að borga Icesave og skriðið niður í moldarkofanna og tekið lífsstíl fyrri alda. Það yrði endanlegur dauðadómur yfir íslenskri krónu og mannorði þjóðarinnar.

Hrun íslenska fjármálakerfisins er harður dómur yfir óstjórn, lögleysu og vankunáttu löggjafans og síðustu ríkisstjórna. Það hljóta nánast allir að vera búnir að sjá. Eða er það ekki?

Krosseignatengsl, pólitísk spilling, eftirlitsleysi, vankunátta og reynsluleysi, fjármálasvik, innherjasvik og í mörgum löndum væri litið á marga þessa fjármálagerninga sem skipulagða glæpastarsemi þar sem skuldir eru markvisst jarðaðar í eignarlausum eignarhaldsfélögum og sýndarviðskipti til að halda uppi hlutabréfaverði.

- - -

Málflutningur Lýðs

Orð Lýðs eru kostuleg, sérstaklega það sem kom fram í ræðunni á aðalfundinum um að besta leiðin til að hámarka eignir og minnka tjón væri að reka Exista áfram með öllum félögum undi sama hatti. Það var mantra hjá hinum djúpvitru víkingum að fyrirtæki sem voru yfirtekin voru hlutuð í sundur, óhagkvæmar einingar settar út eða í þrot og svo var hin hreina og tæra eign veðsett upp í rjáfur.

Nú þegar hugmyndir eru uppi um að lima Exista í sundur og tryggja rekstur VÍS, Símans ofl. fyrirtækja þá er það allt í einu orðin kolröng aðferð. Það er sem sagt búið að fara heilan hring.

Auðvitað er eina vitið að leggja hið ógeðfelda Exista niður og reka dótturfélögin sjálfstæð undir hatti kröfuhafa, skilanefnda og eignahaldsfélags ríkisins þar til hægt er að selja þau með góðum hagnaði. Hluthafar í Exista eru hvort eð er búnir að tapa öllu hlutafé og engin ástæða til að láta bakkabræður hirða líkið fyrir smáaura. Þeir kunna ekkert nema að safna skuldum.

- - -

Hreppaflutningar

Það sem veldur áhyggjum er, að það skuli einfaldlega era hægt að setja mál fram á eins vitleysislegan hátt og td. frammarar (og fleiri reyndar) hafa gert í þessu Icesavemáli. Það veldur verulegum áhyggjum að einhver skuli taka undir slíka framsetningu.

En sennilega sannast það bara að með því að höfða til þjóðerniskenndar er hægt að fá fólk til að trúa öllum fjáranum.

Fólk virðist halda að með því að segja “borgum ekki” þá gufi Icesave upp! Hverfi bara!!

Icesave er skilgetið afkvæmi Sjalla – bæði í móður og föðurætt – og það skipti engu máli í sjálfu sér hver tók við stjórnartaumunum eftir hrunið. Það og það stjornvald hefði alltaf setið uppi með krógann.

Það er eins og frammarar séu að hugsa hérna í fyrri öldum þegar börn voru borin milli hreppa til að forðast sveitafesti. Að núna eigi bara að bera krógann í næsta hrepp – og hlaupa svo burtu.